
TURTO IR APLINKOS APSAUGOS SKYRIAUS 
VYRIAUSIOJO SPECIALISTO
 PAREIGYBĖS APRAŠYMAS

I. SKYRIUS
PAREIGYBĖS CHARAKTERISTIKA

1. Turto ir aplinkos apsaugos skyriaus vyriausiasis specialistas (toliau – valstybės tarnautojas) yra karjeros valstybės tarnautojas.

II. SKYRIUS
PAREIGYBĖS PASKIRTIS

2. Valstybės tarnautojo pareigybė skirta keleivių vežimo vietiniais reguliariais maršrutais organizavimui, leidimų vežti keleivius taksi ir lengvaisiais automobiliais už atlygį administravimui, savivaldybės turtinių ir neturtinių teisių bei pareigų įgyvendinimo savivaldybės valdomose įmonėse ir viešosiose įstaigose reglamentavimui bei priežiūrai, su savivaldybės valdomų įmonių veikla susijusios viešųjų paslaugų kainodaros monitoringui, mažiau kaip 10 GWh šilumos per metus tiekiančių šilumos tiekėjų licencijavimui ir veiklos kontrolei bei mažmeninės prekybos alkoholiniais gėrimais ir tabako gaminiais licencijavimui.

III. SKYRIUS
VEIKLOS SRITIS

3. Šias pareigas einantis valstybės tarnautojas vykdo funkcijas specialiosiose keleivių vežimo vietiniais reguliariais maršrutais organizavimo, leidimų vežti keleivius taksi ir lengvaisiais automobiliais už atlygį administravimo, savivaldybės turtinių ir neturtinių teisių bei pareigų įgyvendinimo savivaldybės valdomose įmonėse ir viešosiose įstaigose reglamentavimo bei priežiūros, mažiau kaip 10 GWh šilumos per metus tiekiančių šilumos tiekėjų licencijavimo bei mažmeninės prekybos alkoholiniais gėrimais ir tabako gaminiais licencijavimo veiklos srityse.

IV. SKYRIUS
SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas, turi atitikti šiuos specialiuosius reikalavimus:
4.1. turėti ne trumpesnę kaip vienerių metų darbo patirtį administravimo, strateginio planavimo, dokumentų valdymo, teisės aktų rengimo ar viešųjų pirkimų srityse;
4.2. turėti aukštąjį universitetinį išsilavinimą;
4.3. išmanyti Lietuvos Respublikos teisės aktus, reglamentuojančius veiklos sritis, vietos savivaldą, viešąjį administravimą, viešuosius pirkimus, valstybės pagalbą, korupcijos prevenciją, strateginį valdymą, teisėkūrą, dokumentų rengimą ir valdymą;
4.4. gebėti:
4.4.1. dirbti „MS Office“ programų paketu;
4.4.2. valdyti, kaupti, sisteminti, apibendrinti informaciją ir rengti išvadas;
4.4.3. savarankiškai planuoti, organizuoti savo veiklą;
4.4.4. sklandžiai dėstyti mintis raštu ir žodžiu;
4.4.5. analizuoti, vertinti ir rengti teisės aktus, jų projektus bei įgyvendinimo rekomendacijas.

V. SKYRIUS
ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. rengia teisės aktų, sutarčių, leidimų, licencijų bei kitų dokumentų projektus, susijusius su keleivių vežimo vietiniais maršrutais organizavimu, leidimų vežti keleivius taksi ir lengvaisiais automobiliais už atlygį administravimu, savivaldybės turtinių ir neturtinių teisių bei pareigų įgyvendinimo savivaldybės valdomose įmonėse ir viešosiose įstaigose reglamentavimu bei priežiūra, su savivaldybės valdomų įmonių veikla susijusios viešųjų paslaugų kainodaros monitoringu, mažiau kaip 10 GWh šilumos per metus tiekiančių šilumos tiekėjų licencijavimu bei mažmeninės prekybos alkoholiniais gėrimais ir tabako gaminiais licencijavimu; 
5.2. veiklos sričių klausimais bendradarbiauja su valstybės ir savivaldybės įstaigų, įmonių bei organizacijų atsakingais asmenimis teikia projektus ir pasiūlymus dėl veiklos sričių reglamentavimo, strateginio planavimo bei įgyvendinimo tobulinimo;
5.3. administruoja savivaldybės užsakomųjų vietinio reguliaraus susisiekimo maršrutų duomenis ir informaciją apie juos aptarnaujančių vežėjų patiriamus nuostolius, teikia siūlymus dėl nuostolių kompensavimo, organizuoja vežėjų atrankos konkursus;
5.4. administruoja keleivių vežimo vietinio reguliaraus susisiekimo maršrutais licencijų, leidimų vežti keleivius lengvaisiais automobiliais taksi bei leidimų vežti keleivius už atlygį lengvaisiais automobiliais išdavimo veiklą;
5.5. rengia savivaldybės valdomoms įmonėms teikiamų lūkesčių raštų projektus, vertina savivaldybės valdomų įmonių strategijų bei veiklos atitiktį lūkesčių raštų nuostatoms, teikia siūlymus dėl valstybės valdomų įmonių ir viešųjų įstaigų veiklos reglamentavimo, kaupia bei sistemina akcininko sprendimus, susijusius su nuosavybės teisių įgyvendinimu savivaldybės valdomose įmonėse, atlieka šių sprendimų įgyvendinimo monitoringą; 
5.6. atlieka savivaldybės valdomų įmonių teikiamų viešųjų paslaugų kainodaros monitoringą, analizuoja viešųjų paslaugų teikimo sąnaudų pagrįstumą, teikia siūlymus dėl viešųjų paslaugų kainodaros peržiūrėjimo;
5.7. administruoja mažiau kaip 10 GWh šilumos per metus tiekiančių šilumos tiekėjų licencijavimo bei mažmeninės prekybos alkoholiniais gėrimais ir tabako gaminiais licencijavimo veiklą;
5.8. analizuoja su funkcijų vykdymu susijusias kitų savivaldybių praktikas, užtikrina vykdomų funkcijų atitiktį valstybės ir savivaldybės strateginiams planams; 
5.9. atlieka su veiklos sričių tinkamu įgyvendinimu susijusias ir savivaldybės viešųjų pirkimų organizavimą reglamentuojančius teisės aktus atitinkančias viešųjų pirkimų procedūras, administruoja veiklos sričių viešųjų pirkimų sutartis;
5.10. dalyvauja komisijų ir darbo grupių, į kurias yra deleguotas veikloje, teikia apibendrintą informaciją apie komisijų ir darbo grupių veiklą tiesioginiam vadovui;
[bookmark: _Hlk21866747]5.11. kaupia ir sistemina su vykdomomis funkcijomis susijusią informaciją, teikia su veiklos sritimis susijusias konsultacijas, rašytinius paaiškinimus, atsako į su veiklos sritimis susijusius klausimus, reaguoja į su veiklos sritimis susijusias aktualijas, teisės aktų nustatyta tvarka, užtikrina su veiklos sritimis susijusių informacinių sistemų duomenų atnaujinimą, rengia aktualios informacijos viešinimo pranešimus;
5.12. teikia pasiūlymus tiesioginiam vadovui dėl vykdomų funkcijų reglamentavimo ir praktinio vykdymo tobulinimo bei efektyvinimo, vykdo kitas su veiklos sritimis susijusias tiesioginio vadovo pavestas užduotis.

VI. SKYRIUS
ŠIAS PAREIGAS EINANČIO VALSTYBĖS TARNAUTOJO PAVALDUMAS

6. Šias pareigas einantis valstybės tarnautojas tiesiogiai pavaldus skyriaus vedėjui (ai).
                               _______________________________________________________


Susipažinau:

__________________________________           ___________        _________________________
                   (pareigos)                                                (parašas)                       (vardas, pavardė)

____________________
                  (data)
